FELADATKIÍRÁS

Az elektronikusan beadott változatban ez az oldal törlendő. A nyomtatott változatban ennek az oldalnak a helyére a diplomaterv portálról letöltött, jóváhagyott feladatkiírást kell befűzni.

TODO: beilleszteni ide a feladatkiiarst

TODO: kepek ala odairni, hogy hanyadik abra + irodalomjegyzek

TODO: linkeket irodalomjegyzekbe kiszervezni

TODO: 4-es fejezet: Adatbazis, Kapcsolat, 5os: Teszteles, 6os: Jovobeni celok

7es Irodalomjegyzek



Budapesti Műszaki és Gazdaságtudományi Egyetem

Villamosmérnöki és Informatikai Kar

Takács Gergő

Kvíz rendszer fejlesztése android platformra

Konzulens

Gazdi László

BUDAPEST, 2017

Tartalomjegyzék

[Összefoglaló 5](#_Toc498001667)

[Abstract 6](#_Toc498001668)

[1 Bevezetés 7](#_Toc498001669)

[2 Mobil operációs rendszerek 8](#_Toc498001670)

[2.1 Áttekintés 8](#_Toc498001671)

[2.2 Jelenleg érvényben lévő platformok 10](#_Toc498001672)

[2.2.1 Android 10](#_Toc498001673)

[2.2.2 AOKP http://aokp.co/about/ 10](#_Toc498001674)

[2.2.3 BlackBerry Secure 11](#_Toc498001675)

[2.2.4 ColorOS 11](#_Toc498001676)

[2.2.5 EMUI 11](#_Toc498001677)

[2.2.6 Flyme OS 11](#_Toc498001678)

[2.2.7 LG UX 11](#_Toc498001679)

[2.2.8 HTC Sense 12](#_Toc498001680)

[2.2.9 Indus OS 12](#_Toc498001681)

[2.2.10 iOS 12](#_Toc498001682)

[2.2.11 Lineage OS 13](#_Toc498001683)

[2.2.12 MIUI 13](#_Toc498001684)

[2.2.13 Oxygen OS 13](#_Toc498001685)

[2.2.14 Sailfish OS https://sailfishos.org/about/ 13](#_Toc498001686)

[2.2.15 Samsung Experience 14](#_Toc498001687)

[2.2.16 Tizen 14](#_Toc498001688)

[2.2.17 ZenUI 14](#_Toc498001689)

[2.3 Karbantartás alatt lévő platformok 14](#_Toc498001690)

[2.3.1 BlackBerry 10 15](#_Toc498001691)

[2.3.2 Windows 10 mobile 15](#_Toc498001692)

[3 Alkalmazás készítése Android platformra 16](#_Toc498001693)

[3.1 Android megszületése 16](#_Toc498001694)

[3.1.1 Bevezetés 16](#_Toc498001695)

[3.1.2 Az iPhone hatásai 17](#_Toc498001696)

[3.1.3 Az első Androidos készülék 17](#_Toc498001697)

[3.1.4 Verziók 18](#_Toc498001698)

[3.1.5 Platform architektúra 23](#_Toc498001699)

[3.2 Alkalmazásfejlesztés Android platformra 25](#_Toc498001700)

[3.2.1 Áttekintés 25](#_Toc498001701)

[3.2.2 Android Studio 26](#_Toc498001702)

[3.2.3 Alkalmazás komponensek 27](#_Toc498001703)

[4 Az alkalmazás megvalósítása 31](#_Toc498001704)

[4.1 Verziókezelés 31](#_Toc498001705)

[4.1.1 Alapvető fogalmak 32](#_Toc498001706)

[4.1.2 Verziókezelők összehasonlítása 33](#_Toc498001707)

[4.2 Felhasználói felület 35](#_Toc498001708)

[4.3 Játéklogika 37](#_Toc498001709)

[4.4 Adatbázis 40](#_Toc498001710)

[4.5 Kapcsolat 40](#_Toc498001711)

Hallgatói nyilatkozat

Alulírott **Takács Gergő**, szigorló hallgató kijelentem, hogy ezt a szakdolgozatot/ diplomatervet meg nem engedett segítség nélkül, saját magam készítettem, csak a megadott forrásokat (szakirodalom, eszközök stb.) használtam fel. Minden olyan részt, melyet szó szerint, vagy azonos értelemben, de átfogalmazva más forrásból átvettem, egyértelműen, a forrás megadásával megjelöltem.

Hozzájárulok, hogy a jelen munkám alapadatait (szerző, cím, angol és magyar nyelvű tartalmi kivonat, készítés éve, konzulens(ek) neve) a BME VIK nyilvánosan hozzáférhető elektronikus formában, a munka teljes szövegét pedig az egyetem belső hálózatán keresztül (vagy hitelesített felhasználók számára) közzétegye. Kijelentem, hogy a benyújtott munka és annak elektronikus verziója megegyezik. Dékáni engedéllyel titkosított diplomatervek esetén a dolgozat szövege csak 3 év eltelte után válik hozzáférhetővé.

Kelt: Budapest, 2017. 10. 27.

...…………………………………………….

Takács Gergő

Összefoglaló

Az elmúlt évek folyamán hatalmas növekedés következett be a hordozható eszközök piacán. Ezt főleg a mára már megfizethető árba ért okostelefonoknak és táblagépeknek köszönhetjük, amelyeknek sikeréhez nagyban hozzájárul a középkategóriás eszközök koronázatlan királya, az Android operációs rendszer. Ezzel párhuzamosan a kereslet is megnőtt az alkalmazásokra. Manapság ért el oda a mobilipar, hogy egy középkategóriás eszköz is rendelkezik hatalmas számításikapacitású hardverrel, utat adva a fejlesztőknek, akik így összetettebb alkalmazásokat, játékokat tudnak fejleszteni. Egyesek szerint hátrány, mások szerint áldás ez a technológia. Én az utóbbiakhoz tartozom.

Jelen dolgozatomban egy alkalmazás, azon belül is egy kvízjáték fejlesztését végeztem el. A választás azért erre esett, mivel valami olyat szerettem volna készíteni, amit az emberek napi szinten használhatnak. Nem bonyolult, mégis szórakoztató. Szűkebb baráti körben versengésre, osztályban akár oktatásra is használható. Ezen alkalmazással nem célom megreformálni az oktatást, ugyanakkor egyre jobban kezdenek elterjedni az intézményekben is az ilyes fajta számonkérési fajták. Képzeljük el, ahogy az oktató otthon összeállítja a kérdéseket a lehetséges válaszokkal és ezt kiküldi a diákok mobileszközére. Ők megválaszolják ezt, az algoritmus pedig lepontozza a válaszokat helyben. Az eszközök közötti kommunikációt a mintaalkalmazásban Bluetooth technológiával oldottam meg.

A dolgozatban szeretnék kitérni az Android platformra, a verziókezelőkre, a tesztelésre és azok fontosságára egy szoftver fejlesztése során. Bemutatom továbbá az alkalmazás működését, a készítése során felmerült problémákat, azok megoldásait és a tervezői döntéseket, amelyeket érvekkel is alátámasztok.

Zárszóként összefoglalom a fejlesztés során szerzett tapasztalataimat, valamint leírom, hogy milyen további fejlesztési lehetőségeket látok még az elkészült rendszerben.

Abstract

Over the past few years, there has been a huge increase in the market for portable devices. This is mainly due to smartphones and tablets which are now on affordable prices, and the success of the unmatched king of mid-range devices, the Android operating system. At the same time, demand has also increased for applications. Today, the mobile industry has achieved a mid-range device with hardware with enormous computing capacity, giving developers the opportunity to develop more complex applications and games. Some say disadvantage, others say that technology is a bless. I enrich the number of people in the the latter.

In my dissertation I developed an application, more precisely a quiz game. The choice came about because I wanted to do something that people can use on a daily basis. It's not complicated, but also fun. It can be used in competitions between narrower circle of friends, or in class for education. With this application, I do not intend to reform the education, however at the same time this the number of this kind of tests are beginning to grow in more and more institutions. Imagine how the tutor at home compiles the questions with the possible answers and sends it to the students' mobile device. They will answer it, then the algorithm will give a decent grade based on the answers locally. I have been able to communicate between devices in the sample application using Bluetooth technology.

In my dissertation, I would like to focus on the above-mentioned motivation, which played a major role in decision-making. In addition to the Android platform, version managers, testing, and their importance in software development. I also show you how the application works, the problems that have arisen, their solutions and the design decisions that I support with arguments.

As a closing note, I summarize the experiences gained during the development and describe the further development possibilities in the completed system.

# Bevezetés

A szakdolgozat egy remek lehetőség arra, hogy egy általunk ismeretlen témában elmerüljünk, amire eddig nem tudtunk, vagy csak nem akartunk időt szakítani. Nekem rengeteg ilyen témám van. Azonban egy projekt előre haladása határidők nélkül nem lesz kellően hatékony, ezért is örülök, hogy itt aránylag szűkek a határidők. Ezáltal jobban rá vagyok kényszerítve, hogy haladjak a témával, tanuljak és fejlődjek.

Döntésemnél nagy szerepet játszott, hogy egy gyakorlatias szoftvert készítsek egy olyan technológia felhasználásával, amely az emberek egy széles rétegéhez eljuthat. 2017-re nyilvánvalóvá vált, hogy a leggyorsabban mobileszközökön terjed az információ, hiszen azok egymással kommunikálnak és mindig kéznél vannak. A platformválasztásnál figyelembe vettem földrajzi hovatartozásomat is. Az európai mobilpiacon az Android nagyobb népszerűségnek örvend az iOS-el és Windows-al szemben. Utóbbira annyira kicsi a kereslet, hogy a fejlesztését le is állították már.

Az általam megalkotott alkalmazás egy játék formájában valósult meg, amelynek egyik fő funkciója a tanulás, az unaloműzés mellett. Egy kvízrendszerről van szó, ahol a játékosok eszközeiket összekapcsolva összemérhetik egymással a tudásokat, vagy akár egyedül is játszhatnak. A kérdések egy adatbázisban tárolódnak, így ez könnyedén bővíthető, cserélhető. Nagy potenciált látok ebben az ötletben, hiszen egy ehhez hasonló alkalmazást az oktatásba is belehet integrálni és a kvízes jellegű papíralapú dolgozatokat erre cserélni.

A dolgozatomban említést teszek a főbb mobil operációsrendszerekre, azon belül az Androidra. Annak előnyeire, hátrányaira, valamint, hogy hogyan zajlik erre a platformra a fejlesztés. Ismertetem továbbá a verziókezelőket, kitérek a tesztelésre és annak fontosságára is. A rendszerem használja többek között a Java 8 nyújtotta lehetőségeket, követi a material design elveit, valamint a Bluetooth API-t az eszközök összehangolt működése érdekében.


# Mobil operációs rendszerek

(https://en.wikipedia.org/wiki/Mobile\_operating\_system)

## Áttekintés

A mobil operációs rendszer egy speciálisan hordozható eszközök számára kialakított operációs rendszer. Elsősorban telefonok, táblagépek és okostelefonok és egyéb mobil eszközök számára. Vannak számítógépek, mint például a laptopok, amelyek hordozhatók, azonban a rajtuk futó operációs rendszerek nem tekinthetők mobilnak, mivel eredetileg olyan számítógépekre lettek tervezve, amelyeket nehézkes lett volna és nem is kellett mozgatni. Egyszóval asztaliszámítógépekre. Ez a megkülönböztetés kezd egyre jobban összemosódni néhány újabb operációs rendszerben, amelyek mindkét célt kielégítik. Ilyen például a Windows 10 rendszere, ahol az asztaligépes verzióban van táblagép mód, és ha az eszközünk rendelkezik érintőképernyővel, akár táblagépként is használhatjuk laptopunkat.

A mobil operációs rendszerek kombinálják a személyi számítógépes (PC) operációs rendszer sajátosságait a kézi használatra alkalmas egyéb jellemzőkkel. A mai modern telefonokon a legfőbb beviteli mód az ujjunk, azaz az érintőképernyő. Szemben a hagyományos számítógépeken megtalálható perifériákkal, tipikusan az egér és billentyűzet kettőssel szemben. Egy átlagos mai készülékekben már rengeteg olyan funkció alapvetőnek mondható, amelyek régen a prémium kategóriás készülékek kiváltsága volt. Ilyenek többek között az érintőképernyő, Bluetooth, Wi-Fi, globális helymeghatározó rendszer (GPS), kamera és még lehetne sorolni. 2016 végére több, mint 430 millió okostelefont értékesítettek. 81,7 százalékukon futott Android, 17,9 százalékon iOS, 0,3 százalékon Windows Mobile operációs rendszer és a többi operációs rendszer osztozott a maradék 0,1 százalékon.



2.1 ábra: <https://hu.wikipedia.org/wiki/Mobil_oper%C3%A1ci%C3%B3s_rendszer>

[*Gartner Says Sales of Mobile Devices in Second Quarter of 2011 Grew 16.5 Percent Year-on-Year; Smartphone Sales Grew 74 Percent*](http://www.gartner.com/it/page.jsp?id=1764714)


Az Android egyedül népszerűbb, mint a legnépszerűbb asztali operációs rendszer, a Windows. Az aktív okostelefon felhasználók száma meghaladja az asztali számítógépes felhasználók számát, ami nem meglepő. Nyilván, ezek csak közelítő értékek, hiszen rengeteg háztartásban használnak többen közös számítógépet, míg a közös mobiltelefon használata nem jellemző. Véleményem szerint azért, mivel egy átlag felhasználó hamarabb fog mobilkommunikációs eszközzel rendelkezni, mintsem számítógéppel, továbbá a hordozhatóságából és kompakt méretéből adódóan mindig a tulajdonosnál lehet.

Egy felmérésben, ahol az örökös kérdést vizsgálták, azaz hogy egy felnőtt, dolgozó ember számítógépes igényeit vajon képes-e kielégíteni egy táblagép. Az eredményből az derült ki, hogy akiknél a válasz igen, ott az okostelefonjuk is tökéletesen megfelel a célra. Nem is meglepő, hiszen a legtöbb gyártónál egyezik, vagy csak nagyon kicsi eltérés van az okostelefon és táblagép szoftvere és hardvere között. Ezáltal én a táblagépeket a luxuskategóriába sorolom, mivel a kijelző méretét leszámítva, ami egy kényelmifunkció, nem ad sokkal többet az okostelefonnál.

## Jelenleg érvényben lévő platformok

A jelenleg is forgalomban lévő mobilplatformokat két csoportra oszthatjuk. Nyílt és zárt forráskódú operációs rendszerekre. Az alábbiak közül az iOS kivételével az összes rendszer nyílt forráskódú. A nyílt forráskód előnye, hogy akárki hozzáférhet, és abban elvégezheti a kívánt változtatásokat. Ezért is van annyi féle és különböző kinézettel rendelkező Androidos eszköz. A gyártók is igyekeznek elvégezni a rendszeren az általuk legjobbnak vélt változtatásokat, bővítéseket. A legtöbb mai operációs rendszer Androidos alapokon nyugszik, vagy annak egy konkrét változata. Az alábbiakban igyekeztem felsorolás szerűen összegyűjteni az összes ma is használatban lévő mobil operációs rendszert és azok gyártóit. Ugyanakkor mivel az alapjuk legtöbbször az Android, így leginkább csak front-endben vannak lényegi különbségek.

### Android


Az Android a Google Inc. által kifejlesztett ingyenes, nyílt forráskódú mobil operációs rendszer. Alapját egy módosított Linux kernel adja. Az okostelefonokon világszerte ez a platform rendelkezik a legnagyobb felhasználói bázissal, ugyanakkor nem csak okostelefonokon és táblagépeken fut Android operációs rendszer. A későbbiekben ezt a platformot mutatom be részletesen.

### AOKP http://aokp.co/about/

Az AOKP mozaikszó az Android Open Kang Project rövidítése. Ez egy egyéni ROM-disztribúciós megoldás számos csúcskategóriás Android-eszköz számára, amely AOSP (Android Open Source Project) alapokon nyugszik. Amikor megjelenik egy jelentősebb Android frissítés, azt kibővítve készül el az aktuális AOKP rendszer. Az AOKP olyan jellemzőkkel látja el a keretrendszert, melyek használatával sokkal több hozható ki az adott a készülékből.

### BlackBerry Secure

https://www.androidauthority.com/blackberry-announce-secure-android-os-795929/

A BlackBerry Secure a nevéből adódóan a BlackBerry által fejlesztett operációs rendszer. Az előzőhöz hasonlóan AOSP alapokra épül. Tulajdonképpen a BlackBerry saját, biztonságos Androidos megoldásáról van szó. A cél az, hogy az eszközökön egy módosított Android operációs rendszer fut, minden olyan jellemzővel kibővítve, melyekért az emberek anno BlackBerryt választottak.

### ColorOS

A ColorOS egy egyéni front-end érintőképernyős felület. Az OPPO Electronics Corp. fejlesztette ki, AOSP alapok felhasználásával. Jelenleg a 3.5 a legfrissebb verziója, ami az Android „Nougat”-on végez apróbb UI módosításokat. https://www.oppo.com/en/coloros/

### EMUI

Az Emotion User Interface (EMUI) a ColorOS-hez hasonlóan egy egyéni front-end megoldás, amelyet a Huawei Technologies Co. Ltd. fejleszt az AOSP felhasználásával.

### Flyme OS

A Flyme OS-el elsősorban Meizu márkájú készülékeken találkozhatunk, például az MX sorozatnál. Az itt használt sajátos felhasználói felület megoldások mellett rendelkezik hivatalos ROM támogatással is néhány Androidos eszköz számára.

### LG UX

Korábban Optimus UI néven volt ismert. Az LG UX az LG saját front-end megoldásait tartalmazó rendszer az Androidos eszközeire.

### HTC Sense

<http://www.htc.com/hu/phone-features/htc-sense-os/>

 A HTC Sense a HTC által fejlesztett operációs rendszer, amely főleg a vállalat Androidos eszközein fut. Az első eszköz, amely ezt a rendszert használta, a Hero volt, amelyet 2009-ben mutattak be. A HTC Sense állításuk szerint a jelenleg ismert leggyorsabb értintés vezérelt operációs rendszerrel rendelkezik. Előszeretettel használják a gesztus vezérelt interakciókat, mint például a háromujjas pöccintést. A gyártó állítása szerint ezzel a szoftvercsomaggal jelentős testre szabási beállításokat lehet elvégezni.

### Indus OS

<http://www.indusos.com/about/>

 Az Indus OS európai szemmel nem lehet túlságosan ismerős, azonban az aktív platformokhoz tartozik. India második legnépszerűbb mobil operációs rendszere és több mint 8 millió felhasználója van. Főleg indiai márkájú készülékeken fut, mint például a Karbonn, vagy Intex.

### iOS

Az operációs rendszer, amely megváltoztatta a mobilvilágot. Az iOS egy zárt forráskódú operációs rendszer az Apple Inc-től. 2007-ben mutatták be, akkoriban iPhone OS-ként hívták. Később viszont a mobiltelefonon kívül más eszközökön is megjelent, így átnevezték. Hatalmas szerepet játszott az Android kialakulásában és az egész mobilpiac fejlődésében. A mobiltelefon piacon is jelentős a részesedése, amely figyelemreméltó, hiszen a zárt forráskódnak köszönhetően csak Apple eszközökön fut, aki viszont csak és kizárólag a prémiumkategóriába gyárt készülékeket.

### Lineage OS

Az előzőekhez hasonlóan az AOSP alapokon nyugvó operációs rendszer a Lineage OS. Az egyik legnagyobb előnye, hogy elérhetővé teszi a legújabb frissítéseket olyan készülékekkel rendelkező felhasználóknak, akiknek a gyártójuk már nem ad ki frissítést az adott készülékre.


### MIUI

A MIUI (Mi User Interface) a Xiaomi Inc. által fejlesztett mobil operációs rendszer. Az Indus-hoz hasonlóan itt is főleg egy országban népszerű a rendszer, ez pedig Kína. Pár éve jelent meg a márka és elképesztő népszerűségre tett szert.

### Oxygen OS

Az Oxygen OS-t a OnePlus cég fejlesztette ki. A Xiaomi-hoz hasonlóan ez a márka is hatalmas népszerűségre tett szert rövid időn belül. Évente csupán egy készüléket ad ki, az minőségben a prémiumkategóriát képviseli kedvezőbb árfekvéssel. Az interneten rengeteg teszt látható, ahogy sebességben magamögé utasítja a nagyobb gyártók zászlóshajóit. Véleményem szerint jelenleg a OnePlus az Oxygen OS-el a legjobb választás ár-érték arányban az egész mobiltelefon piacon.

### Sailfish OS https://sailfishos.org/about/

Miután 2011-ben a Nokia leállította a MeeGo projektek, a projekten dolgozó emberek egy része elhagyta a céget és létrehozta a Jolla céget, amely többek között a MeeGo-t használta fel a fejlesztéseihez. A Sailfish OS-t pedig a Jolla hozta létre, és alapjait a MeeGo alkotja. 2013-ban mutatkozott be az első Jolla okostelefon, amelyen már a Sailfish OS futott. Érdekesség, hogy az operációs rendszer minden egyes verziójának a nevét egy finn tóról kapta.

### Samsung Experience

Korábban TouchWiz-ként is ismert volt. A Samsung Electronics front-end fejlesztéseit tartalmazó interfész. A köztudatban néha tévesen egy önálló operációs rendszerként azonosítják. Elsősorban a Samsung használja az általa készített okostelefonokon, középkategóriás telefonokon (feature phone) és táblagépeken.

### Tizen

https://www.tizen.org/about

Egy nyílt és rugalmas operációs rendszert ismerhetünk meg a Tizen szerepében. A fejlesztők úgy alakították ki, hogy megfeleljen az iparág eltérő követelményeinek. Ezt úgynevezett profilok létrehozásával biztosították. Jelenleg a legfontosabb profiljaik a Mobile, TV és Wearable. A Tizen operációs rendszer ezek segítségével támogatja mobileszközöket, okostévéket és hordozható kiegészítőket.

### ZenUI


Az utóbbi időben nem egy laptopgyártó lépett be a mobilpiacra, többek között az Asus is. Értelemszerűen nekik is szükségessé vált egy saját operációs rendszer, amely az Androidot felhasználva a ZenUI nevet kapta. A ZenUI-ba beépített Asus alkalmazások is megtalálhatóak, mint például a ZenLink.

## Karbantartás alatt lévő platformok

Az alábbi két platformon már nem zajlik aktív fejlesztés, ugyanakkor nem elhanyagolhatók. Mindkettőnek jelentős felhasználói tábora alakult ki az évek során és meghatározó szerepük volt a mobiltelefonok világában. Az iOS-hez hasonlóan zárt forráskódúak. Az alkalmazások elterjedésével azonban az okostelefonok és tábalgépek világában a legtöbb alkalmazást futtatni képes operációs rendszerek lettek a népszerűbbek. Egy külső megoldás általában jobbnak bizonyult, mint a gyári. A kevés felhasználóval rendelkező operációs rendszerekre pedig egyre kevesebb fejlesztő fejlesztett, ezáltal még többen pártoltak át más gyártókhoz.


### BlackBerry 10

A BlackBerry által készített operációs rendszer, amely csak és kizárólag a gyártó által készített eszközökön elérhető. Az alkalmazások és nagyképernyős okostelefonok megjelenésével a BlackBerry teljes világra kiterjedő piaci részesedése jelentősen csökkeni kezdett. Majd 2016-ban bejelentették, nem terveznek jelentős frissítést kiadni már a rendszerhez, inkább az Androidos verzióra koncentrálnak, ami egy jó döntés volt.



### Windows 10 mobile

A Microsoft saját mobil operációs rendszere, a korábbi verziókat Windows Phone-nak hívták. A cég igyekezett a saját rendszerébe beintegrálni a már jól ismert Microsoftos alkalmazásokat, olyanokat, mint például az Xbox, Word, Excel, vagy akár a PowerPoint. Amikor megjelent ez a platform, volt szerencsém kipróbálni és nagyon kényelmes volt, hogy az ilyen típusú fájlokat nem csak megnyitni, de szerkeszteni is tudtam. A Microsoft a nemrégiben bemutatott Windows 10-el próbálta egyesíteni a mobil OS-t az asztalival. Ezáltal sok elem az asztalival közös lett, mint például kernel, UI elemek, menük. Megjelentek az Universal Windows Platform alkalmazások, amelyet én is készítettem. Ennek nagy előnye volt, hogy akármilyen Windows 10-es készüléken futtatható volt. Sajnos hiányosságai is voltak bőven a rendszernek, így ezek a dolgok nem voltak elegek, hogy meggyőzzék a felhasználókat és a fejlesztőket, hogy ezt a platformot válasszák. 2017 októberében a BlackBerry-hez hasonlóan a Microsoft is már csak karbantartási fejlesztéseket végez a rendszerhez, új funkciók nem várhatók a jövőben.



# Alkalmazás készítése Android platformra

## Android megszületése

### Bevezetés

<https://www.androidcentral.com/android-history>

Az Android nem egyik napról a másikra jött létre. A világuralkodó mobil operációs rendszerének eredete egészen az előző évtizedig vezethető vissza. Egy olyan céghez, aki rendelkezett kellő mohósággal és potenciállal ahhoz, hogy saját magát a mobil piac jövőjének legjelentősebb részévé tegye.

Mai szemmel nézve a világ technológiái, különösen mobilfronton a 2000es évek közepén őskornak tűnhet. Az iPhone fejlesztéséről szóló pletykákat az Apple tagadta, a táblagépek olyanok voltak, mint egy vastag laptop levágott billentyűzettel. Nem létezett a Twitter, a YouTube csupán egy kezdetleges startup volt. A mára már kihalt Netbook-okat tartották a jövőnek. Az akkori okostelefonok lassúak, csúnyák voltak és a bonyolult felhasználói felület és érintőképernyő hiánya miatt nehézkes volt használni is azt. Ezekben az időkben a BlackBerry telefonjai voltak a legjobbnak mondhatók.

Évekkel az Android létezése előtt volt egy kisméretű mobilszoftver cég, a Danger. A cégnek a leghíresebb terméke az úgynevezett Hiptop készülék volt, amelyen a felhasználónak lehetősége volt többek között emailezni, vagy böngészni az interneten. Erről mellékeltem egy ábrát jobboldalt. Mindezt, egy teljes értékű billentyűzettel. A Danger céget egy veteránnak mondható Apple mérnök alapította, név szerint Andy Rubin, akinek a neve nem elhanyagolható. Egy másik cég, nevezetesen az Android Inc, amelyet ugyan nem Rubin alapított, ugyanakkor éveken át ő támogatta a céget, mivel annak nem volt eladható terméke, ezáltal bevételi forrása sem. A cégnek az volt a terve, hogy egy maroknyi szoftverfejlesztővel létrehozzák a következő generációs nyílt forráskódú mobiloperációsrendszert. 2005-re kidolgoztak egy szilárdnak mondható tervet, amire már gyorsan talált befektetőket is a vállalat.

Ezzel egyidőben a Google-nek is szüksége volt egy okostelefonokkal foglalkozó cégre, hiszen versenyben szeretett volna maradni a Microsoft-tal és a BlackBerry-vel. A keresőóriás terve az volt, hogy minél több telefonon lesz az alapértelmezett keresőmotor az ő megoldásuk és ennek megvalósítására az Android egy meglehetősen jó lehetőséget kínált.

### Az iPhone hatásai

Minden iparágban vannak vetélytársak, akik ösztönzően hatnak egymásra. Ez a mobiliparra hatványozottan igaz. Nehéz lenne az Androidról beszélni anélkül, hogy ne említenénk meg az iPhone-t és a rajta futó operációs rendszert, az iPhone OS-t (mai nevén iOS-t). Akik otthonosan mozognak a tech világában, közülük senki nem tagadhatja, hogy az iPhone-nak történelmi szerepe volt ebben az iparágban. Egy teljesen újra gondolt felhasználói felületet mutattak be és bár nem ők voltak az elsők, akik érintőképernyőt szereltek telefonba, mégis az ő megoldások volt a gyakorlatban legjobban használható. A riválisok viszont nem hittek ezekben a megoldásokban, így kezdetben figyelmen kívül hagyták az iPhone-ban megjelenő újításokat. Több nagyobb cég CEO-ja leírta, kinevette az Apple első telefonját. Rosszul mérték fel a helyzetet.

Idővel kiderült, hogy a magas ár és néhány alapvető funkció hiányának ellenére sikeres terméket sikerült összehozni, amire volt kereslet és az érintőképernyő lett a legvonzóbb beviteli mód. A felhasználó, ha kiakart választani egy menüpontot csak rá kellett böknie, nem pedig megkeresni a gombokat, amikkel odanavigálhat, majd jóváhagyhatja a választását. A versenytársak végül reagáltak az újításokra, közülük legelőször az Android.

### Az első Androidos készülék

<https://www.androidcentral.com/android-pre-history>

Ahogyan minden új termék kifejlesztése előtt, úgy itt is rengeteg prototípust terveztek, mielőtt létrejött volna 2008-ban a T-mobile-al közösen gyártott G1 végleges verziója. Az Apple-től eltérően a tervezők továbbra is szükségesnek érezték a fizikai billentyűzetet, ami egy vaskos dizájnt adott a telefonnak. A dizájnon kívül természetesen rengeteg olyan funkciót is fejlesztettek, amelyek eddig nem voltak, vagy csak különösebben nem lehetett őket a gyakorlatban jól használni. Ilyenek voltak többek között az egyidőben több alkalmazás futtatása (multitasking), vagy éppen a szövegek másolása és beillesztése (copy-paste). Hardveresen nem volt egy erőmű, ugyanakkor ahhoz bőven elég volt, hogy futtassa az Android rendszerét és ezáltal bebizonyítsa mindenkinek, mennyivel jobb okostelefon a többi akkori modellhez képest.

Ebben az időben a BlackBerry dominálta a piacot a Curve sorozatával és a cégek, mint például az Apple és a Google nem akartak beállni a sorba, ők máshogy akarták csinálni a dolgokat. A döntésük nagyon jónak bizonyultak, elvégre az idő egyértelműen ezeket az elképzeléseket igazolja. Néhány igazi vaskalapos Android rajongó még a mai nap is használja a G1-et. Mielőtt megkérdeznénk tőlük miért, jusson eszünkbe, hogy ennek a készüléknek a fejlesztése ugyancsak óriási hatással volt a mai mobiltelefonokra az iPhone-hoz hasonlóan és a Google valódi, uralkodói felemelkedéséhez. A G1 a 3.1-es ábrán látható.



3.1 ábra:

https://venturebeat.com/wp-content/uploads/2008/10/android.jpg?strip=all

### Verziók

https://en.wikipedia.org/wiki/Android\_version\_history


Véleményem szerint az informatikusok egyetérthetnek abban, hogy tökéletes szoftver nincsen. Mindig lesz olyan dolog, legyen az bármennyire is apró, amit javítani kell. Esetleg egy-egy új funkció, amit a meglévők mellé, vagy helyett érdemes beépíteni. Az operációs rendszer is egy szoftver, ezáltal ennek is rengeteg verziója lehet, amelynek célja az előbb leírtakat tartalmaznia.

Míg a legtöbb programnál csupán egy számmal azonosíthatjuk az aktuális verziót, az Androidnál erre háromféle lehetőséget is kapunk. Természetesen nem mind a három opció rendelkezik azonos pontossággal, sőt van, hogy nem is egyidőben változnak. Ugyanakkor, ha mind a hármat megadjuk, akkor kaphatjuk meg a legpontosabban a keresett verziót. Ez a három jellemző név szerint a verziószám, elnevezés és API szint. A Sailfish OS-hez hasonlóan az elnevezés egy adott mintát követ. Igaz, itt nem finn tavakat, hanem az ABC betűivel kezdődő édességeket választottak a fejlesztők. Érdekesség, hogy bár a harmadik verzió nyitotta a sort az angol ABC harmadik betűjével kezdődő édességgel (C – Cupcake), visszamenőleg a korábbi két verzió is kapott egy-egy édességnevet. Az alábbiakban készítettem egy táblázatot, amely jól összefoglalja az Android verzióit.

|  |  |  |  |
| --- | --- | --- | --- |
| **Verzió** | **Elnevezés** | **API szint** | **Bemutatás dátuma** |
| 1.0 | Apple pie  C:\Users\Gergő\Downloads\Android 1.0 Apple pie.png | 1 | 2008. Szeptember |
| 1.1 | Banana bread  C:\Users\Gergő\Downloads\Android 1.1 Banana bread.png | 2 | 2009. Február |
| 1.5 | Cupcake  https://assets.hongkiat.com/uploads/android-evolution/android-cupcake.jpg | 3 | 2009. Április |
| 1.6 | Donut  http://theinspirationroom.com/daily/design/2013/9/android-donut-logo.jpg | 4 | 2009. Szeptember |
| 2.0 | Eclair  https://vignette.wikia.nocookie.net/logopedia/images/2/25/Eclair_2009.png/revision/latest?cb=20130520200626 | 5 | 2009. Október |
| 2.0.1 | 6 | 2009. December |
| 2.1 | 7 | 2010. Január |
| 2.2 | Froyo  https://images.techhive.com/images/idge/imported/article/ctw/2010/06/11/android-22-upgrade-list-100375844-orig.jpg | 8 | 2010. Május |
| 2.2.1 | 2011. Január |
| 2.2.2 | 2011. Január |
| 2.2.3 | 2011. November |
| 2.3 | Gingerbread  https://i-cdn.phonearena.com/images/article/88079-image/Future-Play-Store-apps-will-no-longer-run-on-Android-2.3-Gingerbread.jpg | 9 | 2010. December |
| 2.3.1 | 2010. December |
| 2.3.2 | 2011. Január |
| 2.3.3 | 10 | 2011. Február |
| 2.3.4 | 2011. Április |
| 2.3.5 | 2011. Július |
| 2.3.6 | 2011. Szeptember |
| 2.3.7 | 2011. Szeptember |
| 3.0 | Honeycomb  https://www.androidcentral.com/sites/androidcentral.com/files/styles/large/public/topic_images/2016/android-honeycomb-topic.png?itok=nVrQQfw6 | 11 | 2011. Február |
| 3.1 | 12 | 2011. Május |
| 3.2 | 13 | 2011. Július |
| 3.2.1 | 2011. Szeptember |
| 3.2.2 | 2011. Augusztus |
| 3.2.3 | 2011. Augusztus |
| 3.2.4 | 2011. December |
| 3.2.5 | 2012. Január |
| 3.2.6 | 2012. Február |
| 4.0 | Ice Cream Sandwich  https://www.androidcentral.com/sites/androidcentral.com/files/styles/large/public/topic_images/2015/ics-topic.png?itok=W99BLuDB | 14 | 2011. Október |
| 4.0.1 | 2011. Október |
| 4.0.2 | 2011. November |
| 4.0.3 | 15 | 2011. December |
| 4.0.4 | 2012. Március |
| 4.1 | Jelly Bean  https://images.techhive.com/images/idge/imported/article/ctw/2012/07/17/android-41-jelly-bean-100379474-orig.jpg | 16 | 2012. Július |
| 4.1.1 | 2012. Július |
| 4.1.2 | 2012. Október |
| 4.2 | 17 | 2012. November |
| 4.2.1 | 2012. November |
| 4.2.2 | 2013. Február |
| 4.3 | 18 | 2013. Július |
| 4.3.1 | 2013. Október |
| 4.4 | KitKat  http://micromaxcanvas.co.in/wp-content/uploads/2013/12/Android-4.4-kitkat-update-for-Micromax-Phones.png | 19 | 2013. Október |
| 4.4.1 | 2013. December |
| 4.4.2 | 2013. December |
| 4.4.3 | 2014. Június |
| 4.4.4 | 2014. Június |
| 4.4W | 20 | 2014. Június |
| 4.4W.1 | 2014. Szeptember |
| 4.4.W.2 | 2014. Október |
| 5.0 | Lollipop  http://sonymobil.hu/wp-content/uploads/2015/03/Lollipop.png | 21 | 2014. November |
| 5.0.1 | 2014. December |
| 5.0.2 | 2014. December |
| 5.1 | 22 | 2015. Március |
| 5.1.1 | 2015. Április |
| 6.0 | Marshmallow  https://img.talkandroid.com/uploads/2015/08/android_marshmallow_large.jpg | 23 | 2015. Október |
| 6.0.1 | 2015. December |
| 7.0 | Nougat  https://www.android.com/static/2016/img/share/n-lg.png | 24 | 2016. Augusztus |
| 7.1 | 25 | 2016. Október |
| 7.1.1 | 2016. December |
| 7.1.2 | 2017. Április |
| 8.0 | Oreo  https://timedotcom.files.wordpress.com/2017/08/android-oreo.png | 26 | 2017. Augusztus |
| 8.1 | 27 | 2017. December |

3.2 ábra: Android verziói

A táblázatból jól látszik, hogy az utóbbi időben egy nagyobb frissítést megközelítőleg éves szinten ad ki az Android. Ilyenkor az aktuális csúcskészülékek általában idővel megkapják ezt a frissítést, jellemzően a Google saját telefonjai, a Nexus széria (manapság már Pixel) pedig azonnal. Érdemes még egy pillantást vetni az alábbi ábrára, amely megmutatja az eloszlását a használatban lévő Android verzióknak. Bár ezen még a legújabb frissítést tartalmazó Oreo nem látszik, a számokból kivehető, hogy aránylag sok verzió van forgalomban. Ebben szerepet játszik az is, hogy nem mindenki rendelkezik a legfrissebb csúcskészülékkel, ebből következőleg lehet, hogy az ő eszköze már évek óta nem kapott frissítést Android fronton. Ezért is érdemes bölcsen megválasztani a minimum API szintet, mielőtt alkalmazás fejlesztésébe kezdünk. A magasabb API több lehetőséget rejt a fejlesztő számára, ugyanakkor kevesebb forgalomban lévő készülék támogatja, így nehezebben is fog elterjedni.




3.3 ábra:

<https://en.wikipedia.org/wiki/Android_version_history>

### Platform architektúra

<https://www.tutorialspoint.com/android/android_architecture.htm>

Az Android egy nyílt forráskódú, Linux alapú szoftvercsomag, amely számos eszköz számára készült. Nagyjából 5 nagy részre osztható és 4 fő rétegre az alábbi ábra szerint, amelyen az architektúra diagram látható. A rétegeket alulról bejárva mutatom be.



3.4 ábra: Android architektúra

#### Linux kernel

Alulról felfele haladva az első réteg egy 3.6-os Linux kernel, megközelítőleg 115 patch-el. Absztrakciós szintet biztosít az eszköz hardverei között és tartalmazza az összes alapvető hardver drivert. Ilyen driver többek között a kamera, billentyűzet, bluetooth vagy éppen a kijelző. Továbbá a kernel kezeli az összes olyan dolgot, amikben a Linux igazán jó, például a hálózati eszközöket, az eszközvezérlőket.

#### Könyvtárak

A Linux kernel tetején könyvtárak egész halmaza található. Ide tartozik a WebKit, ami egy nyílt forráskódú böngésző. A jól ismert, adatok tárolásra és megosztására szolgáló adatbázis, az SQLite. A hang és videó rögzítésére szolgáló könyvtárak, vagy éppen az internetes védelemben szerepet játszó SSL könyvtárak.

#### Android Runtime

Az architektúra harmadik része és a második rétegben található. Tartalmazza az egyik kulcsfontosságú komponenst, a Dalvik Virtual Machine-t, amely egy kifejezetten Androidhoz tervezett és optimizált Java virtuális gép. A Dalvik VM olyan alapvető Linux szolgáltatásokat használ, mint például a memória menedzsment vagy a szálkezelés, ami lényegesnek számít a Java nyelvben. Továbbá a VM lehetővé teszi, hogy minden alkalmazás egy saját folyamatban fusson, saját Dalvik VM példánnyal. Az Android Runtime a Dalvik Virtual Machinen kívül tartalmaz még egy sor alapvető könyvtárat, melyek segítségével a fejlesztők a szabványos Java nyelvet felhasználva írhatnak alkalmazásokat.

#### Alkalmazás keretrendszer

Az alkalmazásokhoz biztosít számos magasabb szintű szolgáltatást, Java osztályok formájában. A fejlesztők értelemszerűen ezeket a szolgáltatásokat felhasználhatják az alkalmazásfejlesztés során.

#### Alkalmazások

A legfelső rétegben található az összes Android alkalmazás. Ilyen alkalmazások például a névjegyzék, böngésző, játékok. A fejlesztők által írt és telepített alkalmazások is itt kapnak helyet.

## Alkalmazásfejlesztés Android platformra

### Áttekintés

https://en.wikipedia.org/wiki/Android\_software\_development

A fejlesztőknek számos lehetősége van alkalmazások fejlesztésére. A legnépszerűbb a Java programozási nyelv és az Android SDK (Android Software Development Kit) használata. Utóbbi biztosít számos fejlesztői eszközt, emulátor kezelőt (AVD Manager), programkönyvtárakat, hibakeresőt és példakódokat. Körülbelül 2014 végéig a hivatalos fejlesztőkörnyezet (IDE – Integrated Development Kit) az Eclipse volt, ami az ADT (Android Development Tools) plugint használta. 2015-re a Google létrehozta a népszerű IntelliJ alapjaira épülő Android Studio IDE-t. Kevesebb, mint egy éven belül az Android Studio lett a hivatalos fejlesztőkörnyezet, elavultnak titulálva az ADT-t. A későbbiekben bemutatom az Android Studiot, hiszen én is ebben készítettem el az alkalmazásomat az SDK-t és a Java nyelvet felhasználva.

Az Android Native Development Kit (NDK) lehetővé teszi natív kód futtatását. A C/C++ programnyelven megírt könyvtárakat lehet ARM-re, MIPS-re, vagy x86 natív kódra fordítani. A Java kódból pedig hívhatók ezek az osztályok. Természetesen egy komplett alkalmazás is fordítható NDK-val, azonban ez meglehetősen növeli a komplexitást, az alkalmazásoknak sem származik belőle előnyük, ezért nem javasolt.

https://prog.hu/hirek/4188/elkeszult-a-legujabb-java-gyilkos-nyelv-a-kotlin-1-0-s-verzioja

A JetBrains fejlesztői körülbelül másfél éve jelentették be és adták ki az új, alkalmazások fejlesztésére szánt nyelvének első stabil verzióját, név szerint a Kotlin 1.0-át. Koncepcionálisan a Java-ra épül, ugyanakkor az eredeti nyelv legproblémásabb pontjaira jelentős egyszerűsítéseket, fejlesztéseket hozó szintaxis. A fejlesztők szerint így gyorsabban lehet kódolni, sőt a fordítási idő is lecsökken. Egyik nagy előnye a többi JVM alapú nyelvekhez képest, hogy a benne írt kódok szabadon vegyíthetők Java-ban írt kódsorokkal. A két nyelvben megírt osztályok képesek egymást oda-vissza használni, ami lényegesen megkönnyíti a már meglévő Java-s projektek Kotlin nyelvvé konvertálását. A Kotlint a 2017 októberében megjelent Android Studio 3.0-ás verziója támogatja.

### Android Studio

<https://developer.android.com/studio/intro/index.html>

Az Android Studio a hivatalos fejlesztőkörnyezet (IDE) az Android operációs rendszeren futó alkalmazások fejlesztéséhez, aminek alapjául a fentebb említett JetBrains IntelliJ szolgál. Az IntelliJ számos fejlesztői eszközt szolgáltat, ugyanakkor az Android Studio rengeteg további jellemzővel rendelkezik, amelyekkel fokozható a hatékonyság az alkalmazások fejlesztése során. Ilyenek többek között a funkciókban gazdag emulátor, melyen alkalmazásunkat kipróbálhatjuk Androidos eszköz hiányában. Új APK telepítése nélkül futtatható a módosított alkalmazás, tartalmaz továbbá kód sablonokat, rendelkezik C++ és NDK támogatással. Ami pedig véleményem szerint a legfontosabb jellemzője, hogy egységes környezetet nyújt, ahol az összes Androidos eszközre lehet fejleszteni.

Minden egyes projekt tartalmaz legalább egy modult, amihez tartoznak forráskód fájlok és erőforrás fájlok. Utóbbi tartalmazza például a felületeket leíró XML-eket, stílusokat, színeket, karakterláncokat. Mindent, ami nem forráskód alapú erőforrás. Egy kiindulási projekt struktúrája három fő részre bontható. Az egyik, az előbb említett erőforrások, ez „res” néven található. Ezen kívül van a „java” mappa, amelyben a nevéből adódóan minden Java forrásfájl kap helyet, beleértve a teszteket is. A harmadik mappa pedig a „manifest”, amelyben az „AndroidManifest.xml” fájl helyezkedik el. Az alkalmazásleíró (manifest) állomány deklarálja többek között az alkalmazás komponenseinek listáját, a szükséges minimális Android (API) verziót, valamint a szükséges hardver konfigurációt.

https://developer.android.com/studio/intro/index.html#gradle\_build\_system

Az Android Studio Gradle-t használ az alkalmazások build-elésének alapjához. A build rendszer integrálva van az Android Studio-ba, de akár parancssorból is futtatható. A Gradle rengeteg jellemzővel rendelkezik, segítségével a build folyamat testre szabható. Több APK létrehozható vele ugyanahhoz a projekthez, melyek különböző jellemzőkkel rendelkeznek és lehetővé teszi a kódok újra felhasználását.

### Alkalmazás komponensek

https://www.tutorialspoint.com/android/android\_application\_components.htm

Az Android alkalmazás alapvető építő kövei. Ezek a komponensek megtalálhatók a manifest fájlban. A manifest felsorolja az alkalmazásban található összes komponenst és hogy azok hogyan kapcsolódnak egymással. Bár rengeteg komponens van, jellemzően egy Android alkalmazás az alábbi 4-re épül:

* Activity – különálló nézet, saját kezelőfelülettel
* Service – egy hosszabb ideig háttérben futó feladatot jelképez
* Broadcast Receiver – rendszer szintű eseményekre reagál
* Content Provider – megosztott adatforrás kezelése

#### Activity

Képernyőt reprezentál a felhasználói felületen. Minden Activity egy új képernyő a készülék kijelzőjén. Például, ha van egy email alkalmazás, ott az egyik Activity, amelyik megmutatja listába rendezve az emaileket, amint rákattintunk egy emailre az átvisz egy másikba, ahol pedig már az email tartalma látható. Természetesen Activity-k között szabad átjárás van mindkét irányba, a stack elvein alapulva. Azaz, ha egy új Activity indul, az az előző tetejére (stack tetejére) kerül, amikor pedig visszalépünk egyet, a legfelső eltűnik, majd az egyel alatta lévőre ugrunk. Mindig, amelyik képernyőt látjuk, az a stack legtetején lévő Activity. Egy alkalmazásnak általában több Activity-je van, ilyenkor nekünk kell eldönteni, melyik legyen a kezdőképernyő, melyik jelenjen meg az alkalmazás indításával.

Egy Activity, életciklusa során rengeteg metódust hív a megfelelő sorrendben, hogy felépítse, vagy éppen lerombolja magát. Az alkalmazás készítése során nem kötelező az összes metódust külön implementálni. Azonban tudni kell, hogy melyiket célszerű felülírni ahhoz, hogy az alkalmazás az elvártnak megfelelő működést, viselkedést produkálja. Egy ilyen életciklus a 3.5-ös ábrán látható.



3.5 ábra: Activity életciklus

Az Activity létrehozásakor az onCreate() az első callback metódus, ami hívódik. Ebben szokás összekapcsolni a kóddal az XML-ben leírt felületeket, vezérlőket, hogy azokat Java kódból tudjuk használni, állítani. Utána következik az onStart(), amely lefutása után az Activity látható lesz a felhasználó számára, majd az onResume(), amikor már felhasználói interakciókat is fogad az Activity. Egy Activity ha szünetelt állapotba kerül, nem tud felhasználói utasításokat fogadni, vagy futtatni kódot. Ezért ha van olyan erőforrás, amit később még szeretnénk használni, azt az onPause() metódust felülírva érdemes elmenteni. A szünetelt állapot akkor következik be, ha egy másik Activity előrébb van, de ez még látszik. A rendszer különösen alacsony memóriaállapot esetén bezárja a nem előtérben lévő Activity-t. Az onResume() metódus hívásával lehet visszatérni szünetelt állapotból futóba. Ilyenkor az Activity előtérben van és a fókusz rá irányul. Amint az Activity már egyáltalán nem látható, akkor hívódik az onStop(), ilyenkor az Activity még él, de egy másik már teljesen elfedi, nem látszik belőle semmi. Mivel az Activity még él, lehetőség van újra futó állapotba tenni. Ehhez az onRestart()-ot kell meghívni, amelyet az onStart(), onResume() metódusok hívása követ. Optimális esetben hívodik még az onDestroy() is, amely során a rendszer megsemmisíti az Activity-t és minden még lefoglalt erőforrást felszabadít. Azért írtam, hogy optimális esetben, mivel kritikus memóriahiány esetén ez elmaradhat.

#### Service

https://www.tutorialspoint.com/android/android\_services.htm

Háttérben fut, hosszú ideig tartó műveleteket hajt végre. Tipikus példája a háttérben szóló zene, miközben a felhasználó egy másik alkalmazásban van. Alapvetően két állapotban lehet egy Service:

* Started – Amikor egy másik komponens elindítja a startService() metódus hívásával. Amint elindul egy Service, az a végtelenségig futhat, még akkor is, ha az őt létrehozó komponens megsemmisült.
* Bound – Amikor egy alkalmazás komponens hívja a bindService() metódust és a Service-hez kötődik. Ezzel egy kliens-szerver interfészt kialakítva, ami lehetővé teszi a komponensek számára, hogy a interakciókat intézzenek a Service felé.

Az Activity-hez hasonlóan a Service-nek is van életciklusa, hasonló metódusokkal, melyek implementálásával figyelhetők a Service állapotváltozásai. Így, a megfelelő szakaszban lehet elvégezni a munkát.

#### Broadcast Receiver

Egyszerűen reagál, az egyéb alkalmazásokból származó, vagy rendszerszintű üzenetekre. Egy alkalmazás például letölt egy fájlt, és broadcast szerűen értesítést küld, hogy a letöltés befejeződött, a fájl használható. Ezt az üzenetet a Broadcast Receiver segítségével lehet elkapni és a kívánt módon lereagálni.

#### Content Provider

Kérésre adatokat szolgáltat egyik alkalmazásból másikak alkalmazásokba. Az ilyen kéréseket a ContentResolver osztály kezeli. Az adatok tárolódhatnak fájlrendszerben, az adatbázisban, vagy valahol teljesen máshol is.

#### További komponensek

Vannak még további komponensek, melyek az előzőek felépítésében játszanak szerepet. Ezek a komponensek a következők:

* Fragments – A képernyő egy nagyobb részéért felelős objektumok.
* Views – A képernyőn kirajzolódó elemek, mint például egy gomb.
* Layouts – Szabályozzák a nézetek elhelyezkedését a képernyőn
* Intents – Komponensek közötti üzenetek küldésére szolgál
* Resources – Nem forráskód alapú erőforrás fájlok. Például képek.
* Manifest - Az alkalmazás konfigurációs fájlja.

# Az alkalmazás megvalósítása

Minden szoftver elkészítése tervezéssel indul. Pontosan mit szeretnénk, mit várunk el a program működésétől. Miután ez megvan, utána lehet gondolkodni a megvalósításon. A tervezés kezdetekor számomra nyilvánvaló volt, hogy az alkalmazásom 5 fő részre lesz bontható a funkciók szerint, így az összetartozó osztályokat külön csomagba tettem. Ezek a komponensek felelősek a felhasználói felület, játéklogika, adatbázis és a bluetooth kapcsolat megvalósításáét. Az utolsó komponens pedig egy úgynevezett hasznossági csomag, ahol főleg konstansokat tárolok, illetve az előbb említett komponensek is tárolnak benne temporális adatokat. Ezenfelül, szükségesnek éreztem még egy verziókezelő használatát is, mellyel követhetem a fejlesztésem állomásait.

## Verziókezelés

<http://bmeaut.github.io/snippets/snippets/0114_VerziokezelokOsszehasonlitasa/>

Mielőtt elkezdem részletesen bemutatni az alkalmazásom terveinek és megvalósításának részleteit, lényegesnek tartom megemlíteni a verziókezelők fontosságát szoftverfejlesztés során. A projekt méretétől függetlenül érdemes használni valamelyik verziókezelőt, azonban a nagyobb méretű fejlesztéseknél hosszútávon elhanyagolhatatlan.

Egy projekt tipikusan több fájlból áll, legyen szó forráskódról vagy dokumentumról, amelyek folyamatosan változnak. Viszont néha előfordul, hogy elő kell hívnunk egy korábbi verzióját egy vagy több fájlnak. Ennek több oka is lehet, a leggyakoribb, hogy valamilyen funkció elromlott, ami korábban még működött, ekkor csupán vissza kell lépnünk a még működő verzióra és megnézni, mi változott azóta. Előfordul az is, hogy valaki egyszerre több verziót fejleszt. Felteszem, a legtöbb kezdő fejlesztő az első munkáinál előszeretettel használta az éppen működő verzió becsomagolását és elmentését egy másik merevlemezre, vagy valamelyik felhőszolgáltatásba. Ez egy ideig működhet, ugyanakkor nem egy szép megoldás, több mentés esetén már a fájlok nevei is feleslegesen összetetté válhatnak. Továbbá, ha többen dolgoznak egyazon projekten, akkor nem egy hatékonyan járható út.

Egy verziókezelő szoftvertől elvárjuk, hogy az előbb megírtakra egy könnyen használható megoldást nyújtson. Használatával mindig lehessen tudni, hogy melyik az aktuális verzió, ha ebből több van. akkor mindegyiket lehessen követni, illetve korábbiakat is vissza lehessen állítani. Lehetővé kell tennie, hogy több fejlesztő is dolgozhasson egy projekten és kezelnie az olyan helyzeteket, amikor többen módosítanak valamit. Ezen felül pedig hasznosak lehetnek olyan funkciók, melyek lehetővé teszik a munkát a verziókezelő szerverrel való kapcsolat nélkül. Gyakran előfordul az is, hogy valamin dolgozunk, nem szeretnénk belőle új verziót létrehozni, viszont később szükségünk lesz rá, amíg egy magasabb prioritású dologgal foglalkozunk. Ekkor ezeket a változtatásokat lehessen ideiglenesen félrerakni és később előhívni.

### Alapvető fogalmak

A verziókezelők használata előtt tisztában kell lenni a fogalmakkal, melyek egy ilyen szoftver használata során gyakran előkerülnek. A leggyakoribbakat felsorolás szerűen bemutatom.


* repository – Itt tárolódnak a verziók, illetve azok változtatásai.
* munkakönyvtár – Itt található az aktuális verzió, amin dolgozunk.
* commit (changeset) – Egy változás csomag, ami két egymásutáni verzió különbségét tartalmazza.
* commit (check-in) - Szintén commit-nak hívjuk azt a műveletet, amikor a munkakönyvtár egy állapotát elmentjük.
* revert – Az a művelet, amikor visszavonunk egy commit műveletet, azaz visszatérünk egy korábbi verzióra.
* branch – A commit-ok gráfjának egy ága. Egy projekt fejlesztése gyakran több ágon fut.
* trunk – Több ág esetén a főág. A többi csak ideiglenes.
* merge – A több fejlesztő által készített változtatások összeolvasztása
* merge conflict – Az összeolvasztás során fellépő ütközések, melyeket kézzel kell feloldani. Például, ha egy fájlban ugyanazt a sort változtatta két fejlesztő egyszerre.
* 3-way-merge – Az összeolvasztási folyamat egyik széles körben alkalmazott módszere. Lényege, hogy a két összefésülendő verzió ősét is megkeresi, majd minden, az őstől eltérő változásról meg kell mondani, hogy a 3 lehetőség közül melyiket válassza.
* tag – Bizonyos állapotok megjelölése. Ilyen címke lehet például az a verzió a szakdolgozatból, amely felkerült a diplomaterv portálra.

### Verziókezelők összehasonlítása

Ahogy a legtöbb területen, úgy itt is rengeteg szoftver létezik, melyekkel ellátható egy program fejlesztésének verziókövetése. Két nagy részre lehet osztani ezt a csoportot, centralizált, illetve elosztott. Most elsősorban ennek a két csoportnak a neves képviselőit, a Git-et és a Team Foundation Server-t (TFS) fogom röviden összehasonlítani, mivel ennek a két kategóriának a többi tagja nagyon hasonlóan működik.

A TFS fő eltérései közül a Git-hez képest az első, hogy mivel centralizált verziókövető, ezért a munkához alapvetően online kapcsolat kell a szerverrel, míg Git esetében minden fejlesztő rendelkezik egy lokális tárolóval, amit időnként szinkronizál a szerveren lévővel. Sokkal inkább a lineáris fejlesztést helyezi előtérbe, nem jellemzőek az elágazások, mindenki ugyanazon az ágon dolgozik. A TSF egyik előnye, hogy mivel a központi szerver lehetővé teszi a fájlok zárolását, ami megakadályozza, hogy több fejlesztő egyszerre nyúljon egy fájl tartalmához. Ennek következménye, hogy ritkábban jön létre összefésülési ütközést. Természetesen TSF alatt is lehetőség van több ágon dolgozni, azonban itt a munkakönyvtárban lévő forráskódok duplikálását is magával hordozza. Például, ha két ágon dolgozunk, akkor két teljes munkakönyvtár jön létre a gépünkön. TSF-hez szokott fejlesztők számára a Git-ben főleg a sok ág és összefésülés olyakor ijesztő lehet.

Én a fejlesztői éveim során használtam céges környezetben centralizált és elosztott verziókezelőt is és bár jelenlegi projektemet egyedül készítettem, mégis az elosztott verziókezelők képviselője, a Git mellett döntöttem. Döntésemben részben szerepet játszott, hogy internetkapcsolat nélkül is tudtam menteni a módosításaimat, illetve volt rá példa, hogy egyszerre több ágon fejlesztettem, mivel egy olyan funkciót készítettem, ami több időt vett igénybe, ugyanakkor működő verziója sem volt. Mellékeltem egy képet a saját fejlesztési ágam egy korábbi állapotának részletéről. Az ábrán jól látszik, hogy míg az ágon egy funkció fejlesztése történik, azt félrerakva dolgozhattam máson is. A főágat pedig csak akkor fésültem össze az ideiglenes ággal, amikor az már működő kódokat tartalmazott elérve ezzel azt, hogy a főág minden pontjában egy működő verziója van az alkalmazásomnak. Számos grafikus kezelőfelülettel rendelkező szoftver készült a Git-hez, melyek megkönnyítik a verziókezelés használatát és grafikusan ábrázolja a fejlesztési ágat. Én a Git Extension-t használtam.




4.1 ábra: az alkalmazásom fejlesztési ágáról

## Felhasználói felület

Régóta használok okostelefont, ezáltal rengeteg alkalmazást láttam. Mindig is az olyanokat szerettem, amikbe belépve ha csinálni akartam valamit, nem kellett egy pillanatig sem gondolkodnom, hogy melyik menüpont alatt találom. Az egyszerűséget többre tartom, mint a túl sok funkció miatt átláthatatlanná váló alkalmazásokat. Ezt a gondolatmenetet követve egy letisztult, egyszerű felhasználói feleülettel rendelkező alkalmazást készítettem, amely nem terheli a felhasználót felesleges információkkal, vagy a figyelmét elterelő animációkkal.


<https://developer.android.com/design/material/index.html>

Az Android támogatja a Material Design elveit követő alkalmazásokat, amit igyekeztem kihasználni. Egy átfogó útmutatót ad több eszközön való vizuális tervezéshez. A Material Design kialakításához érdemes használni a legalább API 21-es szinttel rendelkező Android új komponenseit és funkcióit. Ehhez biztosít az Android új témát és widgeteket és új API-t, amely biztosít saját animációkat és árnyékolási technikákat. A két új widget kártyák és listák megjelenítésére szolgál.

A felhasználói felület elkészítése során létrehoztam számos nézetet, amik a különböző Activity-ken jelennek meg. Az alkalmazásba belépve a jobb oldalon látható nyitóképernyő fogadja a felhasználót. Az egyszerűségre törekedtem így az üdvözlőszöveget egy rövid bemutatkozás olvasható, hogy pontosan hova is navigál az alul lévő 3 gomb. 3 játékmód közül választhat a felhasználó, ezeket a játéklogika részben kifejtem, hogy pontosan melyik, hogyan épül fel. A képernyők kialakításánál a LinearLayout-ot részesítettem előnyben, mivel nagyon egyszerű és könnyen átlátható, még ha több is van egymásba ágyazva.

Az alkalmazás elkészítése során rengeteg stílust definiáltam. Egy stílus nem más, mint attribútumok összessége, amely egy meghatározott nézeted ad valamilyen nézetnek, például egy gombnak, vagy akár az egész ablaknak.

Olyan attribútumokat lehet benne specifikálni, mint például a magasság, padding, betűszín, háttérszín és még folytathatnám a sort. A stílusok, mivel nem forráskódalapú, így az erőforrások mappa alatt kapott helyet, ugyanakkor elválasztva az elrendezést meghatározó XML-ektől. A felhasználói felület fejlesztése közben létrehoztam különböző gomb és szöveg stílusokat. Bár a szövegekre és gombokra beállítottam egy-egy stílust globálisan, ha azt szerettem volna, hogy valamelyik vezérlőm kinézete eltérjen az alapértelmezettől, csupán a nézet XML-jében kellett a kívánt stílusra hivatkozni. Arra is van lehetőség, hogy egyesével, minden egyes elemnél megmondjuk, pontosan melyik stílust szeretnénk használni, azonban mivel a legtöbb helyen én ugyanazt a stílust alkalmaztam, ezért jobb döntésnek véltem, hogy globálisan adom meg. Hiszen ha szeretnék a jövőben egy új külsőt adni az alkalmazásnak, akkor elég a stílusok erőforrás fájlt átírnom. A stílusokhoz hasonlóan a színeknek is saját XML erőforrás fájljuk van. Az itt definiált színeknek nevet adva lehetett rájuk hivatkozni a későbbiekben. Ez a fajta fejlesztés nagyon szimpatikus volt számomra, hiszen az előbb leírtakat ismételve, ha jól terveztük az alkalmazásunkat, akkor nagyon könnyen lehet a későbbiekben már stílust és színeket beállítani. A material design-ban nagyban szerepet játszanak a színek és a betűtípusok. A betűtípusok stílusainak elkészítésekor a „Roboto”-t használtam, illetve ennek variációit. A színek beállításainál pedig egy, a témához kapcsolódó weboldalt használtam fel, ami kettő, tetszőleges szín kiválasztása esetén legenerálja a konkrét színek erőforrásfájlt. Természetesen ez bővíthető más színekkel is. Én az alábbi palettát használom az alkalmazásomban.





4.2 ábra: https://www.materialpalette.com/cyan/orange

## Játéklogika

Ebben a részben a játékmenetet, a különböző játékmódokat és azok felépítését mutatom be. Az indítóképernyőn 3 gomb található, ezek a gombok biztosítják az egyes játékmódokba a belépést. A feladataim között szerepelt a játékos mód, illetve egy vezérlő mód megvalósítása. Az alkalmazásban ezek sorrendben „Player” és „Quiz Master” néven jelennek meg. Ezen felül pedig létrehoztam egy egyszemélyes végtelen játékmódot, ahol a játékos akármeddig játszhat, ez az „Endless” nevet kapta. Mivel az alkalmazásban lehetőség van egyszemélyes, valamint többjátékos módban is játszani, mindkettőt bemutatom. Az „Endless” bemutatásával kezdem, ahol egyedül játszhat a felhasználó.




A játéklogika elkészítése során igyekeztem követni a clean code alapelveit, ami nagyban megkönnyítette a dolgomat, amikor már jelentős méretű volt az alkalmazás forráskódja. A játék magja alapvetően egy egyszerű kvízjáték. A képernyőn megjelenik egy kérdés 4 lehetséges válasszal, melyek közül csak egy helyes. Minden kérdést időre kell megválaszolni, és ha a játékos jól válaszol, a pontszáma annyival nő, amennyi a megmaradt ideje másodpercben. Értelemszerűen a pontszámításnak a többjátékos módban van jelentősége, nem pedig a végtelen módban. Az „Endless” gombra kattintva egyből indul a játék és a játékosnak 30 másodperce van választ adni.




4.3 ábra: végtelen játékmód képernyőképei

A játék elindulása utána az adatbázisból véletlenszerűen kisorsol a rendszer egy kérdést és az első képernyőképen látható módon közli a felhasználó felé. Amennyiben a játékos rossz választ ad, vagy lejár a kérdésre adott idő, úgy egy üzenet formájában a játék tájékoztatja a játékost, hogy mi lett volna a jó válasz és ugrik a következő véletlenszerűen sorsolt kérdésre. Ameddig van olyan kérdés az adatbázisban, ami még nem szerepelt, addig nincsen kérdésismétlés. Mivel végtelen mód, ezért ha sokáig játszik a játékos, egy idő után elfogynak a kérdések és akkor a meglévőek fognak újra visszajönni. Az úgynevezett játékmotor, ami a kérdéseket adagolja egy CountDownTimer felhasználásával oldottam meg. Miután megadtam neki az időt, illetve, hogy milyen időközökkel számoljon vissza, felülírtam a az onTick() és onFinish() eseményeit. Az onTick()-en belül ciklikusan minden gombank felülírtam az onClick() eseményét, ezzel lekezelve, hogy mi történjen, ha a felhasználó akármelyik gombra kattint, azaz választ ad a kérdésre. Az onFinish()-be pedig akkor fut bele a kód, ha lejárt a megadott idő kattintás nélkül, azaz, ha a játékos nem választott a lehetséges válaszok közül.

A másik két játékmódot együtt mutatom be, hiszen az egyik nem létezhet a másik nélkül. A többjátékos mód esetén a játékosnak döntenie kell, hogy melyik szerepet szeretné vállalni. Egy szenárió úgy néz ki, hogy van tetszőleges számú játékos és kizárólag egy darab játékmester, akihez a játékosok csatlakozhatnak. Mivel többjátékos mód, a játékosok választhatnak maguknak becenevet.



4.4 ábra: Player játékmód

A „Player” vagy „Quiz Master” opció választása esetén a képernyőn feljövő dialógusablakban adható meg a játékosnév. A játékos módot választva pedig az elérhető szobák listjáját láthatjuk, amelyhez a „Join” gomb megnyomásával csatlakozhatunk. Miután beléptünk egy szobába, meg kell várnunk, amíg a játékmester elindítja a játékot. Ennek a folyamata a 4.4-es ábrán látható. Miután elindult a játék, annak kinézete már semmiben nem tér el a végtelen módban bemutatott játékétól. A játékosok nevét, illetve pontszámát egy „Player” objektumban tárolom és példányosítom, amint egy játékos csatlakozik. A játékmester adatait pedig a „Quiz Master” objektumban kezelem. Mivel ez egy játék, így értelemszerűen a játékmesternek is van dolga a játék során. Kezdetben felmerült, hogy a szoba létrehozásakor beállíthassa-e többek között a válaszidőt, vagy éppen a kérdések témáját. Ezt az ötletet bár elkezdtem implementálni, miután kezdett alakot ölteni, rájöttem, hogy felesleges komplexitást okoz, annyi beállítanivaló pedig nincsen, hogy ezért külön menüpontot hozzak létre. Ehelyett az a megoldás született, ezzel is gyorsítva a játékot, hogy a játékmester miután beírta a nevét és a „Play”-re kattintott, már létre is hozta a szobát. Miután csatlakoztak a játékosok és elindította a játékot, akkor pedig kap minden kérdés előtt 10 másodpercet, hogy kiválassza, melyik témából sorsolja a rendszer a kérdést. Amennyiben nem dönt a megadott időn belül, úgy a játék választ témát, értelemszerűen a felsoroltak közül. Felvetődött bennem, hogy a konkrét kérdést is kiválaszthassa a vezérlő, ugyanakkor arra a döntésre jutottam, hogy túl sokáig tartana, mire végigolvassa a kérdéseket, ha pedig témát választ, úgy a játékosoknak kevesebbet kell várniuk a kérdések előtt. A jobboldalt lévő ábrán látható a kvízmester játékfelülete.

Két ötletem volt a játék végét tekintően. Az egyik, hogy akkor ér véget, ha valaki elérei az előre megadott pontszámot. Azonban ez nem tűnt jónak, hiszen ha valakinek szerencséje van, pont az elején kap számára kedvező kérdéseket, így nem lenne teljesmértékben fair a játék. Ehelyett egy előre meghatározott kérdésszám áll rendelkezésre, így minden játékos versenyben maradhat az utolsó kérdés leteltéig. A játék végetértével egy eredménytáblán lesz látható sorrendben az egyes játékosok pontszáma.

## Adatbázis

A kvízjáték megtervezésének egyik lényeges fázisa volt, hogy mit és hogyan érdemes tárolni. Először triviálisnak vettem, hogy eltárolom a játékosok neveit, pontszámukat és a dátumot, hogy mikor játszottak. Ezt az ötletet tüzetesebben átgondolva arra jutottam, hogy nem túl célszerű. Egyjátékos mód esetén nem is kell megadni nevet, ráadásul ha többjátékosmód esetén mindig tárolom az eredményeket lokálisan, akkor az alkalmazás helyigénye minden egyes játék után nő. Arra jutottam, hogy többjátékos mód esetén érdemes lehet letárolni például az első tíz játékos nevét, ugyanakkor ezt a jelenlegi alkalmazásban nem valósítottam meg. A kérdések eltárolása viszont elkerülhetetlen. Egy kérdés több részből áll össze. Van maga a kérdéskarakterlánc, 4 lehetséges válasz, melyek közül csak egy a helyes, illetve egy téma.

Az adattárolás kiválasztásakor több lehetőség is felvetődött. A felhő alapú FireBase, ahol a Google online tárhelyeit használhatjuk adatok tárolására. Ennek hátránya, hogy a kérdések letöltéséhez internetkapcsolat kell én pedig tipikusan az a felhasználó vagyok, aki mobiltelefonon az offline játékokat preferálja. Ezért azt elvetettem. Az SQLite használatához már nem szükséges internetkapcsolat, ugyanakkor az SQL parancsokat saját kezűleg kell megírni a Java kódban. Ez egy egyszeri odafigyelést és precizitást igényel, miután pedig elkészült, már egyszerűen használhatók. Én azonban a harmadik lehetőséget választottam és használtam fel az alkalmazásomban, név szerint a Sugar ORM-et. A Sugar ORM jelentősen egyszerűsíti az SQLite adatbázissal való interakciókat és a legfontosabb parancsok implementálva vannak benne, így csak használni kell azokat. A Sugar ORM használatával tehát nem kell SQL parancsokat írni, gondoskodik az adatbázis létrehozásáról és az egyedek közötti kapcsolatokról. Továbbá egy egyszerű API-t biztosít, amivel kéréseket intézhetünk az adatbázis felé. <http://satyan.github.io/sugar/>

Kódszinten az adattárolás megvalósításához 2 osztályt és egy típust (enum) használok. A típusban deklaráltam a lehetséges kérdéstípusokat, jelenleg 10 féle van. Minden egyes kérdés a „Question” osztály egy példánya, amiben a fent említett 6 attribútum kap helyet. A lekérések és adatfelöltést a „Request” singleton osztályban valósítottam meg. A kérdések pedig egy szöveges fájlban tárolódnak, egy előre meghatározott mintát követve, hogy azokat hibátlanul feldolgozza az alkalmazás. A kérdések tehát adatbázisban tárolódnak, viszont a beviteli módhoz elkerülhetetlen a fájlból való olvasás. A kód végigmegy a fájl minden során és azokat soronként egy „Question” objektumba teszi, majd ezt az objektumot egy listához adja hozzá. Így mire végig ér a fájlon a kód, az eredmény egy lista lesz, amelyben már a kérdések objektum formájában tárolódnak és könnyen használhatók kódból. A művelet, bár nem tart sokáig, felesleges minden egyes alkalommal elvégezni. Amint belépünk az alkalmazásba, a kezdőképernyő onCreate() metódusában már megtörténik a beolvasás. A singleton minta pedig lehetővé teszi, hogy a „Request” osztályból egyidőben legfeljebb egy példány legyen. Ez a példány az első beolvasást megelőzően jön létre.

A játéklogikában nem tértem ki rá, mivel úgy éreztem, ide tartozik a kérdések adagolása. Miután létrejön egy példány és a listája feltöltődött a kérdésekkel, ezt a listát lekérem és ebből véletlenszerűen választva egyet betöltök a játékos szemei elé. A megkettőzés elkerülésének érdekében utána ezt egyből törlöm is a listából. Ezzel csupán az volt a gond, hogy például ha valaki a végtelen módban végig ér az összes kérdésen, lefagy az alkalmazás, mivel nincsen több kérdés. Így nem a példány listáját használtam fel, hanem azt lemásoltam. Amikor pedig a másolt listából elfogytak a kérdések, újra belemásoltam a példány listájának elemeit. Így elkerültem azt, hogy ne kelljen költségesen újra beolvasni a fájlból az összes kérdést. A kérdések véletlenszerűségéről pedig két helyen is gondoskodok, hogy semmiképp ne forduljon elő azonos kérdés sorrend.

## Kapcsolat